Zona economico exclusivo

Un zona economico exclusivo (EEZ, Exclusieve Economische Zone) ta un zona maritimo cu por extende te cu 200 miya nautico (370.4 km) for di e costa di un estado. Den e area aki, e estado tin derecho exclusivo pa explota y maneha e recursonan natural, incluyendo derechonan di pesca, exploracion y investigacion cientifico. Ademas, e estado tin e obligacion di proteha y maneha e medio ambiente natural den su EEZ, conforme stipulacionnan di e Convencion di Nacionnan Uni riba Derecho di Lama (United Nations Convention on the Law of the Sea, UNCLOS).

Zonanan economico exclusivo (EEZ) ta forma parti di awanan internacional y ta situa pafo di e awanan teritorial (12 miya nautico). P’esey ta aplica pa e EEZ un regimen legal diferente for di esun pa awanan teritorial. Den un EEZ, estadonan tambe por autorisa construccion di isla artificial of otro structuranan maritimo. Pa proteha nan, e pais por declara un area di seguridad (safety zone) cu por extende te cu 500 meter rond di e structura.

E concepto di EEZ a surgi meymey di siglo binti. Peru tabata e prome pais pa establece un EEZ den añanan 1950. For di 1970 padilanti hopi pais a sigui e ehempel, y na 1990 mas cu 70 pais tabatin un EEZ, incluso 22 pais cu tabata uza esaki specificamente pa pesca.

Un EEZ no mester wordo confundi cu e plataforma continental. E ultimo aki por extende mas leu cu 200 miya nautico si esey ta geologicamente funda. Den tal caso, paisnan bisiña por retene derechonan economico limita pa cu e plataforma continental, apesar cu esaki ta pafo di e EEZ di e pais.

 Caribe Hulandes 
Den Caribe Hulandes, tur cuater pais constituyente di Reino Hulandes (Aruba, Corsou, Sint Maarten y Hulanda mes, cu su islanan Boneiro, Saba y Sint Eustatius) tin nan propio awanan teritorial y desde 2010 nan propio zona economico exclusivo (EEZ).Zeegrenzen Caribisch deel van het Koninkrijk, defensie.nl Hunto, nan ta forma un area maritimo grandi cu ta hopi importante pa soberania, maneho di recurso natural, y proteccion ambiental. E siguiente tabla ta duna un resumen di e superficie di awanan teritorial y EEZ rond di e islanan.Soons, A. H. A. (2011). Het Koninkrijk in de Caraïben: één groot zeegebied. Den: L. F. M. Besselink, I. L. A. Broekhuijse, H. R. B. M. Kummeling, & R. Nehmelman (Eds.), De toekomst van het Koninkrijk: een terugblik (pag. 139-151). Universidad Utrecht

+ Teritorio maritimo di Caribe Hulandes den km² Pais / Teritorio   Awanan teritorial   Zona EEZ  Total    2.757      22.552    25.309  / Corsou 4.981      25.442    30.423                   473            12         485   6.271      18.860    25.131  di cua: – Boneiro3.484        9.713     13.197             – Saba1617      9.147   11.934             – Sint Eustatius 1170 Total Caribe Hulandes            14.482     66.866    81.348

 Maneho 
E maneho di e zonanan EEZ di Caribe Hulandes ta den man di Reino Hulandes, pero e derecho pa uza nan recurso marino ta comparti. Segun Rijkswet instelling exclusieve economische zone (Ley di Reino institucion zona economico exclusivo) di 2010Rijkswet instelling exclusieve economische zone, overheid.nl, Hulanda (gobierno di Reino) tin e autoridad pa:
 proteha y maneha e ambiente marino;
 controla pesca, mineral y hidrocarburo den fondo marino;
 comparti y firma acuerdonan internacional referente e EEZ.

Pa e seis islanan mes e ley ta duna:
 derecho pa uza e recurso natural pa desaroyo di turismo, investigacion y energia renovabel (por ehempel parke di biento of solar den lama);
 maneho di pesca den e awa teritorial (12 miya nautico rond di e isla);
 un rol consultativo den maneho di sostenibilidad di Reino.

E situacion aki ta un refleho di e structura special di Reino Hulandes: pa e awanan teritorial (12 miya nautico) e islanan tin competencia amplio, mientras pa e zona EEZ (te 200 miya nautico) e soberania final ta keda cu Reino.

 Mira tambe 
 Parke Marino Yarari
 Sababank
 Awanan teritorial
 Zona continuo
 Awanan internacional

Kategoria:Geografia
Kategoria:Economia